**Meghívó**

**Tisztelt Igazgató Asszony/Úr!**

A királyhelmeci Helmeczy Mihály Alapiskola harmadik alkalommal rendezi meg a **Helmeczy Mihály anyanyelvi vetélkedőt és rajzversenyt**, melyre az Önök iskoláját is sok szeretettel várjuk. A verseny két részből áll:

**I. Anyanyelvi vetélkedő**

A vetélkedő **2019. január 18-án (pénteken), 9:00 órától** kezdődik a Helmeczy Mihály Alapiskola épületében. A versenyen az alapiskolák felső tagozatos diákjai és a nyolcosztályos gimnáziumok prima-kvarta évfolyamai vesznek részt. Minden iskola **egy 3 fős csapattal** nevezhet be a versenyre.

**A vetélkedő témakörei:**

* Fogalmazás írása a megadott szavak felhasználásával.
* Bodrogköz és Ung-vidék templomai
* Királyhelmec irodalmárai: Kulcsár Ferenc, Kulcsár Tibor.
* Anyanyelvi játékok: helyesírás, szólások, közmondások, régies kifejezések magyarázata, anagrammák, intarziajátékok, szópiramisok.
* Activity.

A jelentkezési lapokat az e-mailben csatoltuk. Nevezési határidő: **2019. január 11. (péntek)**.

**II. Rajzverseny**

A beküldendő rajzokat Helmeczy Mihály által megalkotott és meghonosodott szavak alapján kell elkészíteni. A tanulók **2 kategóriában** (1. kategória: alapiskola alsó tagozata, 2. kategória: alapiskola felső tagozata, nyolcosztályos gimnázium prima-kvarta évfolyamai) pályázhatnak. Az illusztrálandó szavak: **népszerű, színművész, bohózat, díszlet**

**Feltételek:**

* a rajzok beküldési határidejének betartása: **2019. január 14.**
* az 1. kategória rajzai A4-es, a 2. kategória rajzai A3-as méretűek legyenek
* a rajzok tetszőleges technikával készülhetnek
* a megadott szavak mindegyikét bele kell foglalni az adott alkotásba
* 1 tanuló csak 1 munkával pályázhat
* minden iskola 5 munkát küldhet be kategóriánként
* a rajzok hátoldalán tüntessék fel: a tanuló nevét és osztályát, az iskola nevét, a felkészítő tanár nevét

Kérjük, az elkészült alkotásokat a **Základná škola Mihálya Helmeczyho s vyučovacím jazykom maďarským – Helmeczy Mihály Alapiskola, M. Hunyadiho 1256/16, 077 01 Kráľovský Chlmec** címre küldjék el. Kategóriánként 3 munkát jutalmazunk. A beérkezett munkákból kiállítást rendezünk az iskola előcsarnokában.

Szabó Ferdinánd

igazgató